Forslagsstiller: Marit Jensen Måkestad

Forslag:

ARBEID TIL ALLE ER JOBB NUMMER EN!

Arbeiderpartiet ønsker å redusere arbeidsledigheten, også blant unge med utviklingshemming. Derfor må vi øke antallet varige tilrettelagte jobber (VTA) med minst 1000 nye jobber i året. Videre må vi gjøre tilrettelagt fagopplæring til en nasjonal ordning.

Begrunnelse:

På nettsiden til asv.no kunne en 22.januar 2024 lese at arbeidsledigheten blant gruppen unge med utviklingshemming er skyhøy - hele 80 prosent mellom 18 og 25 år er uten arbeid. Det er derfor et stort behov for konkrete tiltak og ikke symbolpolitikk.

Et tiltak er å øke antallet tilrettelagte jobber med minst 1000 plasser pr år. For hver slik plass som ikke opprettes, taper Norge kr 60.000,- . ASVL’s medlemsbedrifter produserer varer og tjenester for mer enn to milliarder årlig.

Et annet tiltak er å gjøre tilrettelagt fagopplæring (yrkesfag) for elever med særskilte utfordringer til en nasjonal ordning. I dag er det geografien, hvor du bor, som avgjør om du får mulighet til å lære yrkesfag eller ikke. Dette er i strid med opplæringsloven og en en diskriminering av en gruppe elever.